આ અંગે વિગતો આપતા ગુજરાત રાજ્ય હજ સમિતિ, સામાન્ય વહીવટ ભાગના આર. આર. મનસુરીએ જણાવ્યું કે ગુજરાતના ચાલુ વર્ષે ૭૦ વર્ષના તથા પાંચમા વર્ષનાં હજયાત્રીઓની સંખ્યા ૧૦,૬૪૧ જેટલી હોઇ અને તેની સામે ગુજરાતનો ઓરિજિનલ ક્વોટા ઘણો જ ઓછો એટલે કે ૪૦૩૮ સીટો હોઇ બાકી રહેતાં તમામ હજયાત્રીઓ આવી જાય તે માટે ગુજરાત રાજ્ય હજ કમિટીના ચેરમેન પ્રિન્સિપાલ મોહંમદઅલી કાદરી અને સચિવ ઉસ્માનભાઇ પટેલ તથા હજ કમિટીના તમામ સભ્યો લઘુમતી બાબતોના મંત્રાલય, હજ કમિટી ઓફ ઇન્ડિયા, મુંબઇ ખાતે વધુમાં વધુ ક્વોટા મળે તે માટે સઘન પ્રયાસો હાથ ધર્યા હતા.